Document ID: 31997R0691

KOMISSION ASETUS (EY) N:o 691/97,
annettu 18 päivänä huhtikuuta 1997,
asetusten (ETY) N:o 2698/93, (EY) N:o 1590/94 ja (EY) N:o 2305/95 muuttamisesta sianliha-alan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (1), sellaisena kuin se on viimeksi muutettuna asetuksella (EY) N:o 2490/96 (2), ja erityisesti sen 8 artiklan,
sekä katsoo, että
tietyille sianliha-alan tuotteille annetaan myönnytyksiä yhteisön Puolan tasavallan, Unkarin tasavallan sekä entisen T Osekin ja Slovakian liittotasavallan kanssa tekemien väliaikaisten sopimusten mukaisen järjestelmän soveltamista koskevista yksityiskohtaisista säännöistä sianliha-alalla 30 päivänä syyskuuta 1993 annetussa komission asetuksessa (ETY) N:o 2698/93 (3), sellaisena kuin se on viimeksi muutettuna asetuksella (EY) N:o 2502/96 (4), yhteisön sekä Bulgarian ja Romanian välisissä väliaikaisissa sopimuksissa määrätyn järjestelmän soveltamista koskevista yksityiskohtaisista säännöistä sianliha-alalla 30 päivänä kesäkuuta 1994 annetussa komission asetuksessa (EY) N:o 1590/94 (5), sellaisena kuin se on viimeksi muutettuna asetuksella (EY) N:o 2502/96, sekä yhteisön sekä Latvian ja Liettuan välisissä vapaakauppaa koskevissa sopimuksissa määrätyn järjestelmän soveltamista koskevista yksityiskohtaisista säännöistä sianliha-alalla annetussa asetuksessa (EY) N:o 2305/95 (6), sellaisena kuin se on viimeksi muutettuna asetuksella (EY) N:o 2071/96 (7),
säännös, jonka mukaan tuontitullin alennusprosentti on tuontitodistushakemuksen jättöpäivänä voimassa oleva prosentti, on tietyissä tapauksissa rajoittanut sianlihavalmisteiden pääsyä yhteisön markkinoille; assosioituneille Keski- ja Itä-Euroopan ja Baltian maille osana etuuskohtelua myönnettyjen yhteisön markkinoille pääsemisen mahdollisuuksien helpottamiseksi asetusten (ETY) N:o 2698/93, (EY) N:o 1590/94 ja (EY) N:o 2305/95 1 artiklan viimeinen alakohta olisi poistettava, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poistetaan asetuksen (ETY) N:o 2698/93 1 artiklan viimeinen alakohta.
2 artikla
Poistetaan asetuksen (EY) N:o 1590/94 1 artiklan viimeinen alakohta.
3 artikla
Poistetaan asetuksen (EY) N:o 2305/95 1 artiklan viimeinen alakohta.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä huhtikuuta 1997.

Labels: 3
15
17
18